Parlamenta Asembleo ĉe la Unuiĝintaj Nacioj

Parlamenta Asembleo ĉe la Unuiĝintaj Nacioj, nomata mallonge ankaŭ UN-Parlamento (, , , ,  kaj ) estas proponita institucio por la sistemo de Unuiĝintaj Nacioj, kiu permesos la partoprenon de parlamentanoj de ĝiaj ŝtatoj membroj, kaj laste, la rektan elektadon de Parlamento de la UN.

En aprilo 2007 formiĝis la Kampanjo por la establo de Parlamenta Asembleo ĉe la Unuiĝintaj Nacioj kiel internacia reto de neregistaraj organizaĵoj kaj parlamentanoj. Ĝia sola celo estas realigi tian asembleon. La koncernan alvokon subskribis ankaŭ la esperantaj organizaĵoj UNU MONDO kaj Esperanta Civito.

La ideo de Parlamenta Asembleo ĉe UN tamen estas jam simile aĝa kiel la UN mem. Jam en 1958 en sia libro Federala Sperto, Edmond Privat pledis por "dua kunveno" (= dua ĉambro) de UN, kiu estu elektata de la popoloj laŭ proporcio de la loĝantoj. Tiu ĉi dua ĉambro reprezentu ne la interesojn de la ŝtatoj, sed tiujn de la homaro, kaj tiamaniere helpu certigi la pacon.

 Vidu ankaŭ 
 Kosmopolitismo
 Mondfederistoj

 Eksteraj ligiloj 

 Alvoko por la establo de Parlamenta Asembleo ĉe la Unuiĝintaj Nacioj (en Esperanto)

Kategorio:Tutmondiĝo
Kategorio:Internaciaj neregistaraj organizaĵoj
Kategorio:Unuiĝintaj Nacioj